PMIndiaData/PMIndiaSum huggingface dataset:
कैबिनेट ने अंतर्राष्ट्रीय महाद्वीपीय वैज्ञानिक ड्रिलिंग कार्यक्रम में भारत की सदस्यता को स्वीकृति दी

प्रधानमंत्री नरेन्द्र मोदी की अध्यक्षता में केन्द्रीय मंत्रिमंडल ने हेल्महोल्ज़ सेंटर पोट्सडेम जीएफजेड जर्मन भू-विज्ञान अनुसंधान केन्द्र के साथ एक समझौता ज्ञापन पत्र पर हस्ताक्षर करने के द्वारा अंतर्राष्ट्रीय महाद्वीपीय वैज्ञानिक ड्रिलिंग कार्यक्रम (आईसीडीपी) संघ में भारत की सदस्यता को अपनी स्वीकृति दे दी है। यह जर्मनी के ब्रांडेनबर्ग का एक सरकार द्वारा वितपोषित सार्वजनिक विधि संस्थान है। आईसीडीपी के साथ सदस्यता पर पांच वर्षों की अवधि के लिए समझौता ज्ञापन पत्र पर हस्ताक्षर करने से, भारत कोयना क्षेत्र से संबंधित अन्वीक्षण और गहरी खुदाई के संदर्भ में वैज्ञानिक खुदाई के विभिन्न पहलुओं के बारे में गहन विशेषज्ञता के साथ अंतर्राष्ट्रीय रूप से ख्याति प्राप्त विशेज्ञषों के साथ मिलकर कार्य करने में समर्थ हो जाएगा। सदस्यता समझौते के एक अंग के रूप में भारत दो आईसीडीपी पैनलों-कार्यकारी समिति (ईसी) और असेम्बली ऑफ गर्वंनर्स (एओजी) में एक सीट हासिल करेगा। इसके अलावा, पृथ्वी विज्ञान मंत्रालय के द्वारा चलाई जा रही कोयना वैज्ञानिक गहरी खुदाई परियोजना के लिए कार्यशालाओं में मदद, आंकड़े प्रबंधन एवं प्रतिदर्ष जैसे प्रमुख वैज्ञानिक क्षेत्र में मानव श्रम परीक्षण के संदर्भ में आईसीडीपी क्षमता निर्माण संवर्धन के अलावा संचालनगत और तकनीकी सहायता प्रदान करेगा। आईसीडीपी के सदस्य के रूप में भारत के वैज्ञानिकों/अभियंताओं को आईसीडीपी की सभी सह-वित्त पोषित कार्यशालाओं और खुदाई परियोजनाओं में भागीदारी के लिए अपने प्रस्तावों को दाखिल करने का अधिकार होगा और वे आईसीडीपी परियोजना से मिलने वाले सभी आंकड़ों के परिणामों को प्राप्त कर सकेंगे। इससे भूकम्पीय और भूकम्प प्रक्रियाओं के लिए उन्नत समझ के स्तर पर कार्य किया जा सकेगा।
प्रधानमंत्री ने उत्तर प्रदेश के बरेली में हुए बस हादसे में मृतकों के परिजनों के प्रति संवेदना प्रकट की

प्रधानमंत्री श्री नरेंद्र मोदी ने उत्तर प्रदेश के बरेली में हुए बस हादसे में मारे गए लोगों के प्रति संवेदना जताई है। प्रधानमंत्री ने कहा कि उत्तर प्रदेश के बरेली में बस दुर्घटना हृदय विदारक है। मैं मृतकों के प्रति संवेदना प्रकट करता हूं और प्रार्थना करता हूं कि घायल लोग जल्द से जल्द ठीक हो जाएं। प्रधानमंत्री ने प्रधानमंत्री राष्ट्रीय आपदा कोष से दुर्घटना में मारे गए लोगों के परिजनों के लिए दो लाख रुपये की सहायता और जो इसमें गंभीर रूप से घायले हैं, उन्हें 50,000 रुपये की मदद प्रदान करने की घोषणा की।
प्रधानमंत्री ने कर्नाटक लिंगायत एजुकेशन सोसाइटी के शताब्‍दी समारोह में भाग लिया

प्रधानमंत्री श्री नरेन्‍द्र मोदी ने आज बेलागावी में कर्नाटक लिंगायत एजुकेशन सोसाइटी के शताब्‍दी समारोह के आयोजन में हिस्‍सा लिया। इस अवसर पर प्रधानमंत्री ने कहा कि 21वीं शताब्‍दी में भारत को युवा नई ऊंचाईयों तक ले जाएंगे। उन्‍होंने कहा कि इसके लिए हमें कुशल युवाओं की आवश्‍यकता है और अनुसंधान और नवीनता हमारे लिए महत्‍वपूर्ण है। प्रधानमंत्री ने कहा कि केंद्र सरकार कभी भी निर्दोष नागरिकों के लिए दिक्‍कत नहीं आने देगी और साथ ही सरकार यह सुनिश्‍चित करना चाहती है कि दोषी लोग दंडित हों।
दोहरा कराधान टालने और आय पर टैक्स मामले में वित्तीय चोरी रोकने के लिए भारत और कुवैत के बीच हुए समझौते में संशोधन के प्रोटोकोल को मंजूरी दी

प्रधानमंत्री श्री नरेन्‍द्र मोदी की अध्‍यक्षता में केन्‍द्रीय मंत्रिमंडल ने दोहरा कराधान टालने और आय पर टैक्स मामले में वित्तीय चोरी रोकने के लिए भारत और कुवैत के बीच हुए समझौते में संशोधन के प्रोटोकोल को मंजूरी दे दी है। इस प्रोटोकोल में टैक्स से संबंधित मसलों पर सूचना के कारगर आदान-प्रदान के लिए अंतर्राष्ट्रीय रूप से स्वीकृत मानकों का प्रावधान है। इसमें बैंक सूचना और घरेलू कर ब्याज के बिना सूचना शामिल है। प्रोटोकोल में भारतीय निवासी के मामले में कुवैत से प्राप्त सूचना को कुवैत के सक्षम रूप से प्राधिकृत होने पर अन्य कानूनी एजेंसियों से साझा किया जा सकेगा। भारत और कुवैत ने 2006 में दोहरा करारोपण टालने के समझौते पर हस्ताक्षर किए थे।
केंद्रीय धान अनुसंधान संस्थान, कटक की 0.5 एकड़ भूमि थाना स्थापित करने के लिए हस्तांतरित करने की मंजूरी

प्रधानमंत्री श्री नरेन्द्र मोदी की अध्यक्षता में आज हुई केंद्रीय मंत्रिमंडल की बैठक में केंद्रीय धान अनुसंधान संस्थान (सीआरआरआई), कटक की 0.5 एकड़ जमीन थाना बनाने के लिए ओडिशा सरकार के पुलिस विभाग को हस्तांतरित करने की अनुमति दी गई। कटक में थाना स्थापित करने के लिए यह भूमि 33 वर्ष की अवधि के लिए पट्टे पर दी गई है। सीआरआरआई, कटक में 1982 से काम कर रही है। ओडिशा सरकार ने इसे थाने के रूप में उन्नयन को अधिसूचित किया है। हस्तांतरण के बाद भूमि का उपयोग थाना निर्माण, स्थापना और संचालन में किया जाएगा।
युगांडा की यात्रा के दौरान प्रधानमंत्री द्वारा प्रेस वक्तव्य

His Excellency President Museveni Respected delegates, Members of the Media, यह मेरा सौभाग्य है कि दो दशकों के बाद भारत के प्रधानमंत्री की पहली द्विपक्षीय यात्रा के लिए मेरा युगांडा आना हुआ है। President मुसेवेनी भारत के बहुत पुराने मित्र हैं। मेरा भी उनसे बहुत पुराना परिचय है। 2007 में जब मैं गुजरात के मुख्यमंत्री के रूप में यहाँ आया था, उस यात्रा की मधुर यादें आज भी ताज़ा हैं। और आज राष्ट्रपति जी के उदार शब्दों, और हमारे गर्मजोशी भरे स्वागत-सत्कार और सम्मान के लिए मैं उनका ह्रदय से आभार प्रकट करता हूँ। Friends, भारत और युगांडा के बीच सदियों पुराने तथा ऐतिहासिक संबंध समय की कसौटी पर खरे उतरे हैं। युगांडा हमेशा हमारे दिलों के करीब रहा है और रहेगा। युगांडा की आर्थिक प्रगति और राष्ट्रीय विकास के प्रयासों में भारत हमेशा साथ रहा है। Training, Capacity building, technology, infrastructure आदि हमारे सहयोग के प्रमुख क्षेत्र रहे हैं। भविष्य में भी हम युगांडा की आवश्यकताओं और प्राथमिकताओं के अनुसार अपना सहयोग जारी रखेंगे। युगांडा की जनता के प्रति हमारी मित्रता की अभिव्यक्ति के रूप में भारत सरकार ने Uganda Cancer Institute, कमपाला को एक अत्याधुनिक कैंसर थेरेपी मशीन गिफ्ट करने का निर्णय लिया है। मुझे यह जानकर खुशी है कि इस मशीन से न केवल हमारे युगांडा के मित्रों की बल्कि पूर्वी अफ्रीकी देशों के मित्रों की भी जरूरत पूरी होगी। युगांडा में energy infrastructure और कृषि तथा डेरी sector के विकास के लिए हमने लगभग Two Hundred million dollars की दो lines of credit के प्रस्तावों को मंजूरी दी है। यह संतोष का विषय है कि रक्षा क्षेत्र में भी हमारा सहयोग आगे बढ़ रहा है। Military training में हमारे सहयोग का लम्बा इतिहास है। हम इस सहयोग को और अधिक मजबूत करने के लिए तैयार हैं। हमने युगांडा सेना के लिए और civil कामों के लिए vehicles और ambulances देने का निर्णय भी लिया है। Trade and Investment में हमारे संबंध मजबूत हो रहे हैं। कल राष्ट्रपति जी के साथ मिल कर मुझे दोनों देशों के प्रमुख business leaders के साथ मिल कर इन संबंधों को और अधिक बल देने पर चर्चा करने का अवसर मिलेगा। Friends, युगांडा में रहने वाले भारतीय मूल के समाज के प्रति राष्ट्रपति जी के स्नेह के लिए मैं उनका ह्रदय से आभार प्रकट करता हूँ। एक कठिन समय के बाद, राष्ट्रपति जी के कुशल और मजबूत नेतृत्व में आज भारतीय मूल का समाज यूगांडा के सामाजिक और आर्थिक जीवन में भरपूर योगदान दे रहा है। मुझे प्रसन्नता है कि आज शाम भारतीय मूल के समाज के साथ मेरे कार्यक्रम में राष्ट्रपति जी स्वयं शामिल होंगे। उनके इस special जेसचर के लिए मैं पूरे भारत की ओर से उनका अभिनंदन करता हूँ। कल सुबह मुझे युगांडा की संसद को संबोधित करने का सौभाग्य भी मिलेगा. यह सौभाग्य पाने वाला मैं भारत का पहला प्रधानमंत्री हूँ. इस विशेष सम्मान के लिए मैं राष्टपति जी का और युगांडा की संसद का ह्रदय से आभार प्रकट करता हूँ. Friends, भारत और युगांडा, दोनों युवा-प्रधान देश हैं। दोनों सरकारों पर युवाओं की आकांक्षाओं को पूरा करने की ज़िम्मेदारी है। और इन प्रयासों में हम एक दूसरे के साथ सहयोग करने के लिए पूरी तरह प्रतिबद्ध हैं। सवा सौ करोड़ भारतीयों की ओर से मैं युगांडा के लोगों की प्रगति और समृद्धि के लिए हार्दिक शुभकामनाएं देता हूँ। धन्यवाद।
मंत्रिमंडल ने उपभोक्ता संरक्षण और विधिक माप विद्या पर मॉरीशस के साथ समझौता ज्ञापन को स्वीकृति दी

प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने भारत और मॉरीशस के बीच उपभोक्ता संरक्षण और विधिक माप विद्या के बारे में समझौता ज्ञापन (एमओयू) को अपनी मंजूरी दे दी है। लाभः प्रस्तावित एमओयू दोनों देशों के द्विपक्षीय संबंधों के लिए लाभकारी है। इससे उपभोक्ता संरक्षण के क्षेत्र में सहयोग बढ़ाने में मदद मिलेगी और सूचना के आदान-प्रदान करने और दोनों देशों में हुए विकास का पारस्परिक लाभ मिलेगा। समझौता ज्ञापन से उपभोक्ता संरक्षण तथा विधिक माप विद्या के क्षेत्र में समावेशी सतत और मजबूत विकास को प्रोत्साहन मिलेगा जिससे भ्रामक विज्ञापन, टेलीमार्केटिंग, बहु-स्तरीय मार्केटिंग और ई-कॉमर्स जैसी नई चुनौतियों का सामना किया जा सकेगा। समझौता ज्ञापन राष्ट्रीय और अंतर्राष्ट्रीय मानकों की खोज को सुनिश्चित करेगा, जिससे नई चुनौतियों से निपटने में विशेषज्ञता के नए क्षेत्र विकसित होंगे। एमओयू से समय-समय पर सूचना के आदान-प्रदान तथा प्रशिक्षण कार्यक्रम से सुशासन और उपभोक्ता के हित में लड़ने की लाभकारी विशेषज्ञता सुनिश्चित होगी।
जापान के लिए प्रस्थान करने से पहले पीएम का वक्तव्य

मैं 10 और 12 नवंबर 2016 को वार्षिक शिखर सम्मेलन के लिए जापान के दौरे पर जाऊंगा। यह मेरा प्रधानमंत्री के तौर पर जापान का दूसरा दौरा होगा। जापान के साथ हमारी भागीदारी एक विशेष सामरिक और वैश्विक भागीदारी के रूप में वर्णित है। भारत और जापान एक-दूसरे को लोकतांत्रिक मूल्यों, खुली प्रतिबद्धता, समावेशी नियम पर आधारित विश्व व्यवस्था और साझा बौद्ध विरासत के आलोक में देखते हैं। आज जापान भारत में सबसे बड़े निवेशकों में से एक है। लेकिन कई जापानी कंपनियां जिनका भारत के घर –घर में नाम हैं, उन्होंने कई दशकों के लिए भारतीय अर्थव्यवस्था की सामर्थ्य बढ़ाने के लिए प्रतिबद्धता दिखाई है। टोक्यो में, मैं भारत और जापान के शीर्ष व्यापारिक नेताओं के साथ आगे हमारे व्यापार और निवेश संबंधों को मजबूत करने के तौर- तरीके पर विस्तृत बातचीत करूंगा। इस दौरे में मुझे जापान के महामहिम सम्राट के साथ मुलाकात का भी अवसर मिलेगा । मैं हमारे दि्वपक्षीय सहयोग के सभी आयामों की समीक्षा करने की उम्मीद कर रहा हूं जब मैं 11 नवंबर को टोक्यो में प्रधानमंत्री शिंजो अबे से मिलूंगा। 12 नवंबर को प्रधानमंत्री अबे और मैं कोबे के प्रसिद्ध शिंकनसेन – प्रौद्योगिकी, जिसकों मुंबई-अहमदाबाद हाई स्पीड रेलवे के लिए इस्तेमाल में लाया जाएगा का भी दौरा करेंगे। हम दोनों कोबे में कावासाकी हैवी इंडस्ट्रीज फैसिलिटी जहां उच्च गति के रेल पथ तैयार किए जाते हैं का भी दौरा करेंगे। भारत और जापान के बीच हाई स्पीड रेलवे सहयोग हमारे सहयोग की ताकत का एक शानदार उदाहरण है। यह न केवल हमारे व्यापार और निवेश संबंधों को बढ़ावा देगा, बल्कि इससे भारत में कुशल रोजगार के अवसर भी पैदा होंगे, हमारे बुनियादी ढांचे में सुधार आएगा और साथ ही यह हमारे मिशन ‘मेक इन इंडिया’ को बढ़ावा देगा।
केवड़िया, आज प्रमुख वैश्विक पर्यटन स्‍थल के रूप में उभर रहा है: प्रधानमंत्री मोदी

प्रधानमंत्री, श्री नरेन्द्र मोदी ने जोर देकर कहा है कि गुजरात में केवडिया अब किसी सदूरवर्ती इलाके में केवल एक छोटा सा ब्लॉक नहीं रह गया है, यह दुनिया के सबसे बड़े पर्यटन स्थल के रूप में सामने आया है। श्री मोदी वीडियो कॉन्फ्रेंसिंग के जरिए देश के विभिन्न क्षेत्रों को गुजरात के केवड़िया से जोड़ने वाली आठ ट्रेनों को हरी झंडी दिखाने और राज्य में रेलवे से जुड़ी कई परियोजनाओं का उद्घाटन करनेके बाद बोल रहे थे। केवडिया की विकास यात्रा के साथ आगे बढ़ते हुए, प्रधानमंत्री ने कहा कि स्टैचू ऑफ यूनिटी, स्टैचू ऑफ लिबर्टी से भी अधिक पर्यटकों को आकर्षित कर रहा है। राष्ट्र को समर्पित किए जाने के बाद 50 लाख से अधिक पर्यटक स्टैच्यू ऑफ यूनिटी को देखने आए हैं। कोरोना काल के दौरान बंद रहने के बाद अब यह लोकप्रिय हो रहा है। यह अनुमान लगाया जा रहा है कि जैसे-जैसे कनेक्टिविटी में सुधार होगा, केवड़िया में प्रति दिन लगभग एक लाख पर्यटकों के आने की उम्मीद है। पर्यावरण की रक्षा करते हुए केवडिया अर्थव्यवस्था और पारिस्थितिकी के नियोजित विकास का एक अच्छा उदाहरण है। प्रधानमंत्री ने कहा कि जब शुरू में, केवड़िया को प्रमुख पर्यटन स्थल के रूप में प्रस्तावित किया गया था, यह पहुंच के बाहर दिखाई देता था। काम करने के पुराने तरीके को देखते हुए, इस संदेह में तर्क था क्‍योंकि उस समय न तो सड़कों की कनेक्टिविटी थी, न ही सड़क पर लाइट, रेल, पर्यटक आवास थे। अब केवड़िया सभी सुविधाओं के साथ एक पूर्ण पारिवारिक पैकेज में बदल गया है। यहां के आकर्षण में शामिल हैं, स्टैच्यू ऑफ यूनिटी, सरदार सरोवर, विशाल सरदार पटेल प्राणी उद्यान, आरोग्य वन और जंगल सफारी और पोषण पार्क। इसमें ग्लो गार्डन, एकता क्रूज और पानी के खेल भी हैं। प्रधानमंत्री ने कहा कि बढ़ते पर्यटन के कारण आदिवासी युवाओं को रोजगार मिल रहा है और स्थानीय लोगों को आधुनिक सुविधाएं मिल रही हैं। एकता मॉल में स्थानीय हस्तशिल्प वस्तुओं के लिए नए अवसर हैं। उन्होंने यह भी उल्लेख किया कि आदिवासी गांवों में होम स्टे के लिए लगभग 200 कमरे विकसित किए जा रहे हैं प्रधानमंत्री ने केवड़िया स्टेशन के बारे में भी बात की, जिसे बढ़ते पर्यटन को ध्यान में रखते हुए विकसित किया गया है। इसमें ट्राइबल आर्ट गैलरी और व्यूइंग गैलरी है जहाँ से स्टैच्यू ऑफ़ यूनिटी की झलक देखी जा सकती है। प्रधानमंत्री लक्ष्य-केन्‍द्रित प्रयास के माध्यम से भारतीय रेलवे के परिवर्तन के बारे में काफी देर तक बोले। उन्होंने कहा कि यात्री और माल परिवहन की पारंपरिक भूमिका के अलावा, रेलवे पर्यटन और धार्मिक महत्व के स्थानों के लिए सीधी कनेक्टिविटी दे रहा है। उन्होंने कहा कि अहमदाबाद- केवड़िया जनशताब्दी सहित अनेक मार्गों पर आकर्षक ‘विस्टा-डोम कोच’ होंगे।
प्रधानमंत्री ने श्री मदन लाल खुराना के निधन पर शोक व्यक्त किया

प्रधानमंत्री श्री नरेंद्र मोदी ने दिल्ली के पूर्व मुख्यमंत्री श्री मदन लाल खुराना के निधन पर शोक व्यक्त किया है। प्रधानमंत्री ने कहा, “श्री मदन लाल खुराना जी के निधन से वे दुखी हैं। उन्होंने दिल्ली की प्रगति के लिए, विशेष रूप से बेहतर बुनियादी ढांचा सुनिश्चित करने के लिए, बेहतर काम किया। उन्होंने खुद को दिल्ली सरकार और केंद्र दोनों जगहों पर मेहनती और लोगों के अनुकूल काम करने वाले प्रशासक के रूप में प्रतिष्ठित किया। श्री मदन लाल खुराना जी को हम हमेशा दिल्ली में बीजेपी को मजबूत करने के लिए याद करेंगे। उन्होंने विभाजन के बाद दिल्ली में शरणार्थियों की सेवा के लिए अविश्वसनीय कार्य किए। उनके परिवार और समर्थकों के प्रति मेरी संवेदना और एकजुटता है।”
प्रधानमंत्री ने संस्कृत व्याकारणाचार्य प्रो. भगीरथ प्रसाद त्रिपाठी “वागीश शास्त्री” के निधन पर दुख व्यक्त किया

प्रधानमंत्री श्री नरेन्द्र मोदी ने संस्कृत व्याकरणाचार्य प्रो. भगीरथ प्रसाद मिश्र के निधन पर शोक व्यक्त किया है। प्रो. त्रिपाठी को वागीश शास्त्री के नाम से भी जाना जाता है। एक ट्वीट में प्रधानमंत्री ने कहा हैः “प्रो. भगीरथ प्रसाद त्रिपाठी ‘वागीश शास्त्री’ ने आधुनिक वैज्ञानिक पद्धतियों का उपयोग करके युवाओं में संस्कृत को लोकप्रिय बनाने में अमूल्य योगदान किया था। वे अत्यंत ज्ञानी और विद्वान थे। उनके निधन से दुखी हूं। उनके परिजनों और मित्रों के प्रति संवेदनायें। ओम् शांति!”
प्रधानमंत्री ‘रायसीना डायलॉग 2022’ के उद्घाटन सत्र में सम्मिलित हुये

प्रधानमंत्री श्री नरेन्द्र मोदी आज रायसीना डायलॉग 2022 के उद्घाटन सत्र में सम्मिलित हुये, जिसमें यूरोपीय कमीशन की अध्यक्ष महामहिम सुश्री उर्सुला वॉन डेर लेयेन ने प्रमुख वक्तव्य दिया था। प्रधानमंत्री ने ट्वीट कियाः “आज संध्याकाल में #रायसीना डायलॉग के उद्घाटन सत्र में सम्मिलित हुआ। @raisinadialogue”
लिस्बन में प्रधानमंत्री ने चैंपालीमोड फाउंडेशन का दौरा किया

प्रधानमंत्री नरेन्द्र मोदी और पुर्तगाल के प्रधानमंत्री एंटोनियो कोस्टा ने आज लिस्बन में चैंपालीमोड फाउंडेशन का दौरा किया। चैंपालीमोड फाउंडेशन एक निजी बायोमैट्रिक अनुसंधान फाउंडेशन है। यह कैंसर का अत्याधुनिक उपचार प्रदान कराता है और ‘एक सीमा से आगे’ जाकर कैंसर अनुसंधान में मदद करता है। यह चिकित्सा देखभाल के लिए एक समग्र दृष्टिकोण सामने रखता है, जो हरे-भरे वातावरण में अनुसंधान एवं नवाचार के साथ रोजाना के उपचार को जोड़ता है। यह प्रकृति से करीब से जुड़ा हुआ है। इस केंद्र का डिजाइन भारत के प्रख्यात आर्किटेक्ट चार्ल्स कोरिया ने तैयार किया था। इसमें ट्रॉपिकल गार्डन, नदी एवं समुद्र के नजारे और बहुत सारा सूर्य का प्रकाश मिलता है। यह फाउंडेशन भारत और पुर्तगाल के बीच हुए सहयोगों का प्रतिनिधित्व करता है। यह एक ऐसा संस्थान है जो कैंसर अनुसंधान एवं उपचार को समर्पित है। यह समग्र स्वास्थ्य के सिद्धांत को रेखांकित करता है। प्रधानमंत्री मोदी अक्सर इस पर जोर देते रहे हैं। कैंसर के मरीज एक अनूठी पद्यति से गुजरते हैं। इसमें वे प्रकृति से जुड़े रहते हैं, तब भी जब उन्हें कीमोथैरेपी जैसे उन्नत चिकित्सा उपचार से गुजरना होता है। आईकेयर एवं विजन के क्षेत्र में अनुसंधान में योगदान को मान्यता देने के लिए 2007 में एंटोनियो चैंपालीमोड विजन अवार्ड की स्थापना की गई। पहले वर्ष में भारतीय संगठन अरविंद आईकेयर सिस्टम ने यह पुरस्कार जीता। इस फाउंडेशन में 42 देशों के 300 अनुसंधानकर्ताओं में से तीन भारत का प्रतिनिधित्व करते हैं। चैंपालीमोड फाउंडेशन ने हैदराबाद के प्रसाद संस्थान के साथ टाइअप किया है। चैंपालीमोड फाउंडेशन में कैंसर के उपचार के लिए आने वाले वाले मरीजों में सबसे बड़ी संख्या भारतीयों की है। प्रधानमंत्री ने फाउंडेशन की सुविधाओं को देखा और भारतीय अनुसंधानकर्ताओं से संक्षिप्त बातचीत की।
प्रधानमंत्री अगले 2 दिनों के दौरान 2 राज्यों और 2 केंद्र शासित प्रदेशों का दौरा करेंगे

प्रधानमंत्री श्री नरेन्द्र मोदी अगले 2 दिनों के दौरान 2 राज्यों – गुजरात और तमिलनाडु तथा 2 केंद्र शासित प्रदेशों – दमन एवं दीव और पुद्दुचेरी का दौरा करेंगे। प्रधानमंत्री शनिवार को दमन पहुंचेंगे। वे वहां विभिन्न विकास परियोजनाओं की शुरुआत करेंगे और विभिन्न सरकारी योजनाओं के लाभार्थियों को प्रमाणपत्र सौंपेंगे। वे एक आम सभा को भी संबोधित करेंगे। प्रधानमंत्री फिर तमिलनाडु जायेंगे। चेन्नई में राज्य सरकार की एक कल्याणकारी योजना – अम्मा टू व्हीलर योजना के उद्घाटन अवसर पर उपस्थित होंगे। रविवार को प्रधानमंत्री पुद्दुचेरी का दौरा करेंगे। अरविंद आश्रण में वे श्री अरविंद को पुष्पांजलि अर्पित करेंगे और श्री अरविंद इंटरनेश्नल सेंटर ऑफ एजुकेशन के छात्रों के साथ बातचीत करेंगे। प्रधानमंत्री ऑरोविले का भी दौरा करेंगे। ऑरोविले के स्वर्ण जयंती समारोह के अवसर पर वे स्मारक-डाक टिकट जारी करेंगे। इस अवसर पर वे संबोधन भी करेंगे। प्रधानमंत्री पुद्दुचेरी में एक आम सभा को भी संबोधित करेंगे। रविवार की शाम को प्रधानमंत्री सूरत, गुजरात में रहेंगे, जहां वे ‘रन फॉर न्यू इंडिया मैराथन’ का शुभारंभ करेंगे।
प्रधानमंत्री की दक्षिण अफ्रीका के स्वतंत्रता दिवस पर बधाई

प्रधानमंत्री श्री नरेन्द्र मोदी ने दक्षिण अफ्रीका के नागरिकों को स्वतंत्रता दिवस के अवसर पर बधाई दी है। अपने बधाई संदेश में प्रधानमंत्री ने कहा ” दक्षिण अफ्रीका के भाईयों और बहनों को स्वतंत्रता दिवस के अवसर पर मेरी बधाईयां। यह उम्मीदों और आशा के उत्सव का दिन है। स्वतंत्रता दिवस के अवसर पर हम परमप्रिय मदीबा का स्मरण करते हैं जो प्रेरणा के श्रोत और लोगों के बेहतर भविष्य के लिए प्रयास करने वाले एक अग्रदूत थे।”
प्रधानमंत्री ने प्रधानमंत्री जन धन योजना (पीएम-जेडीवाई) के सफलतापूर्वक 6 वर्ष पूर्ण होने पर प्रसन्नता व्यक्त की

प्रधानमंत्री श्री नरेन्द्र मोदी ने प्रधानमंत्री जन धन योजना(पीएम-जेडीवाई) के सफलतापूर्वक 6 वर्ष पूर्ण होने पर प्रसन्नता व्यक्त की है। प्रधानमंत्री ने पीएम-जेडीवाई को सफल बनाने के पीछे अथक परिश्रम करने वाले सभी लोगों की भी सराहना की। प्रधानमंत्री श्री मोदी ने कहा कि “आजसे6 साल पहले बैंकिंग सुविधा से वंचित लोगों को बैंकिंग सुविधा देने के महत्वाकांक्षी लक्ष्य के साथ प्रधानमंत्री जन धन योजना की शुरुआत की गई थी। यह योजना एक गेम चेंजर सिद्ध हुई और यह अनेक निर्धनता उन्मूलन कार्यक्रमों का आधार बनी। जिसका लाभ करोड़ों लोगों को मिला। प्रधानमंत्री जन धन योजना के कारण आज अनेक परिवारों का भविष्य सुरक्षित हुआ है। इस योजना के लाभार्थियों में बड़ी संख्या में ग्रामीण क्षेत्र के लोग और महिलाएं हैं। मैं पीएम-जेडीवाई को सफल बनाने के पीछे अथक परिश्रम करने वाले सभी लोगों की भी सराहना करता हूं।
संविधान दिवस के उपलक्ष्य में पुस्तक विमोचन समारोह में शामिल हुए प्रधानमंत्री

प्रधानमंत्री श्री नरेन्द्र मोदी ने आज संविधान दिवस के उपलक्ष्य में संसदीय सौध में एक पुस्तक विमोचन समारोह में भाग लिया। इस अवसर पर दो पुस्तकों, “भारत के संविधान का एक अद्यतन (अपडेटेड) संस्करण” और “संविधान का निर्माण” का विमोचन किया गया। इस अवसर पर बोलते हुए प्रधानमंत्री ने कहा कि 2015 से 26 नवंबर को संविधान दिवस के रूप में मनाया जा रहा है। उन्होंने कहा कि हर पीढ़ी संविधान से अच्छी तरह परिचित होनी चाहिए और इसे समकालीन संदर्भ में याद किया जाना चाहिए। प्रधानमंत्री ने कहा कि भारत में जब हम संविधान को याद करते हैं, हम बाबा साहेब अंबेडकर को याद करते हैं। उन्होंने कहा कि हमें संविधान की भावना के साथ जुड़ा रहना चाहिए, और अधिकारों एवं कर्तव्यों के बीच एक संतुलन तलाशना चाहिए। संविधान दिवस के महत्व का जिक्र करते हुए प्रधानमंत्री ने कहा कि 26 जनवरी (गणतंत्र दिवस) को 26 नवंबर के बिना नहीं मनाया जा सकता था । प्रधानमंत्री ने कहा कि आज आम नागरिक भ्रष्टाचार और काले धन के खिलाफ लड़ाई में एक सैनिक बन गया है। उन्होंने लोगों को प्रोत्साहित करते हुए कहा कि जहां तक संभव हो, पैसे के आदान प्रदान के लिए डिजिटल मोड का उपयोग करें, इससे पारदर्शिता बढ़ेगी। उन्होंने जोर देकर कहा कि हर व्यक्ति को अपने पैसे खर्च करने का अधिकार है, और कोई भी किसी के पैसे छीन नहीं सकता।
प्रधानमंत्री ने ट्यूनीशिया में हमले की निंदा की

प्रधानमंत्री श्री नरेन्‍द्र मोदी ने ट्यू‍नीशिया में हमले की निंदा की है। प्रधानमंत्री ने कहा, “ट्यूनीशिया में हमला एक घटिया और निंदनीय कार्य है। हम दु:ख की इस घड़ी में ट्यूनीशिया के साथ दृढ़ता से खड़े है और प्रार्थना करते है कि वहां शीघ्र सामान्‍य स्थिति बहाल हो जाए।”
पेरिस में हुए आतंकी हमले पर प्रधानमंत्री का बयान

प्रधानमंत्री श्री नरेन्द्र मोदी ने पेरिस में हुए आतंकी हमले की कड़ी भर्त्सना की है। अपने संदेश में उन्होंने कहा:- “मैं कड़े शब्दों में पेरिस में हुए बर्बर आतंकी हमले की निंदा करता हूँ। 100 से ज्यादा लोगों ने उस वक्त अपना जीवन गंवा दिया जब वें अपनी रूचि के कार्य कर रहे थे अथवा अपने प्रियजनों के साथ समय बिता रहे थे। हम फ्रांस के लोगों के साथ घटी इस हिंसात्मक कार्रवाई और उनके दर्द को महसूस करने के साथ सदमे में हैं और ऐसे समय में, इस वक्त सबसे बड़े वैश्विक खतरे से निपटने के लिए हमें मानवता के रूप में एक साथ खड़ा होना चाहिए और अपने मूल्यों और जीवन के मार्ग को बनाए रखना चाहिए।”
प्रधानमंत्री ने इलाबेन भट्ट के निधन पर शोक व्यक्त किया

प्रधानमंत्री श्री नरेन्द्र मोदी ने प्रसिद्ध शिक्षाविद् एवं सामाजिक कार्यकर्ता सुश्री इलाबेन भट्ट के निधन पर शोक व्यक्त किया है। प्रधानमंत्री ने महिला सशक्तिकरण, समाज सेवा और युवाओं में शिक्षा को बढ़ावा देने के उनके प्रयासों को याद किया। अपने एक ट्वीट में, प्रधानमंत्री ने कहा: “ઇલાબેન ભટ્ટના અવસાનથી દુઃખ થયું. મહિલા સશક્તિકરણ, સમાજ સેવા અને યુવાનોમાં શિક્ષણને આગળ વધારવા માટેના પ્રયાસો માટે તેઓને દીર્ઘકાળ સુધી યાદ રાખવામાં આવશે. તેમના પરિવારજનો તથા પ્રશંસકો પ્રત્યે સંવેદના. ૐ શાંતિ…॥“
टीसीएस जापान प्रौद्योगिकी एवं संस्‍कृति अकादमी के उद्घाटन के बाद प्रधानमंत्री की टिप्‍पणी

प्रधानमंत्री श्री नरेन्‍द्र मोदी ने आज टीसीएस जापान प्रौद्योगिकी एवं संस्‍कृति अकादमी का उद्घाटन किया और टीसीएस (टाटा कंसल्‍टेंसी सर्विसेज) में प्रशिक्षण के लिए भारत जाने वाले छात्रों के पहले बैच को रवाना किया। यह अकादमी टाटा कंसल्‍टेंसी सर्विसेज और मित्‍सूबिशी कार्पोरेशन का संयुक्‍त उपक्रम है। छात्रों से बातचीत में प्रधानमंत्री ने कहा कि 21वीं सदी ज्ञान की सदी होगी। उन्‍होंने तक्षिला और नालंदा जैसे संस्‍थानों का उदाहरण देते हुए विगत में भारत के ज्ञान, विरासत और उसके विश्‍व नेतृत्‍व का भी उल्‍लेख किया। उन्‍होंने उम्‍मीद जताई कि ये छात्र भारत से अच्‍छी यादों के साथ वापस लौटेंगे और भारत के राजदूत बन जाएंगे।
प्रधानमंत्री ने कांस्य पदक जीतने के लिए टेबल टेनिस खिलाड़ी साथियान ज्ञानसेकरन की लगन और समर्पण की प्रशंसा की

प्रधानमंत्री श्री नरेन्‍द्र मोदी ने बर्मिंघम राष्ट्रमंडल खेल 2022 में पुरुष एकल टेबल टेनिस में कांस्य पदक जीतने के लिए टेबल टेनिस खिलाड़ी साथियान ज्ञानसेकरन की लगन और समर्पण की प्रशंसा की है। प्रधानमंत्री ने ट्वीट किया; “राष्ट्रमंडल खेल 2022 के दौरान साथियान ज्ञानसेकरन का लगातार अद्भुत प्रदर्शन। मैं उन्हें टेबल टेनिस में कांस्य पदक जीतने पर बधाई देता हूं। अपनी लगन और समर्पण के लिए वे प्रशंसा के काबिल हैं। मुझे यकीन है कि वे आगामी टूर्नामेंटों में भी उत्कृष्ट प्रदर्शन करेंगे।”
प्रधानमंत्री ने तमिलनाडु में डूबने से बच्चों की मौत पर शोक व्यक्त किया

प्रधानमंत्री श्री नरेन्द्र मोदी ने तमिलनाडु के कुड्डालोर में डूबने से हुई बच्चों की मौत पर गहरा दु:ख व्यक्त किया है। इस दुर्घटना पर प्रधानमंत्री कार्यालय ने ट्वीट किया; "तमिलनाडु के कुड्डालोर में बच्चों के डूबने से दु:खी हूं। दु:ख की इस घड़ी में मेरी संवेदनाएं शोकाकुल परिवारों के साथ हैं: पीएम"
मंत्रिमंडल ने भारत और ट्यूनीशिया के बीच न्या य के क्षेत्र में सहयोग पर एमओयू को मंजूरी दी

प्रधानमंत्री श्री नरेन्‍द्र मोदी की अध्‍यक्षता में केंद्रीय मंत्रिमंडल ने भारत और ट्यूनीशिया के बीच न्‍याय के क्षेत्र में सहयोग पर समझौता ज्ञापन (एमओयू) को मंजूरी दी है। हाल के वर्षों के दौरान भारत और ट्यूनीशिया के बीच सामाजिक, सांस्‍कृतिक एवं वाणिज्यिक संबंध सकारात्‍मक दिशा में विकसित हुए हैं। न्याय के क्षेत्र में सहयोग समझौते पर हस्ताक्षर किए जाने से दोनों देशों के बीच संबंधों बेहतर बनाया जा सकेगा और इससे न्यायिक सुधार के क्षेत्र में नए आयाम जुड़ेंगे।